**Dragi učenici!**

**Danas ćete na satu interpretirati jedan tekst. No, na početku evo rješenja zadataka s kondicionalom. Svi ste napisali da vam je sve jasno. Nadam se da je zaista tako. Provjerite svoja rješenja i ispravite netočne odgovore.**

**Za vikend nemate pisanu zadaću, ali učite i ponavljajte futur prvi i futur drugi, imperativ i kondicional. Sljedeći ćemo tjedan više vježbati.**

**TOČNI ODGOVORI**

 **1. Glagoli u kondicionalu prvom podcrtani su.**

 Otvorio bi kutiju od dvanaest bojica i stavio bi je ispred sebe na klupu.

 Učitelj bi razdijelio crtanke i zadao bi temu. „Možete crtati olovkom,

 suhom ili tintanom, crvenom i modrom, a tko ima i boje, može i njima.“ A

 mi bismo jedva dočekali da možemo početi.

**2.** Petar bi pogledao prema njima.

 Primijetili bismo to prije njih.

 Upozorili biste nekog drugog.

**3. UPITNE:**  Bi li se čulo samo šuškanje papira?

 Bismo li se ozbiljno prihvatili posla?

**NIJEČNE:** Ne bi se čulo samo šuškanje papira.

 Ne bismo se ozbiljno prihvatili posla.

**4.**

|  |  |  |  |  |  |
| --- | --- | --- | --- | --- | --- |
| INFINITIV | PREZENT | KRNJI PERFEKT | IMPERFEKT | FUTUR I. | KONDICIONAL I. |
| izdvojiti | je | znalo se | bijaše | će biti | bi kupili |
|  | želi |  |  |

**Za kraj tjedna malo Harryja Pottera.**

**Otvorite čitanke na str. 206. i pročitajte tekst *Razredbeni klobuk*.**

**Napišite naslov i ime pisca u bilježnice i odgovorite punim rečenicama na sljedeća pitanja. Ne šaljite odgovore, točne ćete odgovore dobiti s uputama za sljedeći sat.**

Razredbeni klobuk

 J. K. Rowling

– ulomak iz romana Harry Potter i odaja tajni

**PITANJA**

1. Kada je Harry Potter ostao bez roditelja?

2. S kim je Harry živio nakon smrti roditelja?

3. Kakav mu je bio život kod njih?

4. Kakva je škola Hogwarts u koju je pozvan Harry?

5. Pitanje ima dva dijela. Kako se zovu četiri doma u školi Hogwarts i kakve osobine

 moraju posjedovati učenici da bi ušli u pojedini dom?

6. U koji dom klobuk svrstava Harryja?

7. Kako je Harry reagirao kad je čuo u koji ga je dom smjestio klobuk?

8. Poredajte sljedeće događaje redoslijedom kojim su se dogodili.

 Klobuk na Harryjevoj glavi i trenutak odluke

 Opis Velike dvorane

 Harry odlazi u Gryffindor uz klicanje ostalih učenika

 Klobukova pjesma

9. Prepiši iz zadanih rečenica: a) dva epiteta

 b) dvije usporedbe.

 Harry nije ni u snu vidio takvu neobičnu i sjajnu dvoranu. (...) Stotine očiju zurile su

 u njih poput blijedih fenjera pri treperavom svjetlu svijeća. Tu i tamo među

 učenicima duhovi su sjali poput mutna srebra.

**Evo nekih riječi koje možda ne razumijete.**

*klobuk* – šešir

*vrli* – osobina onoga koji se odlikuje vrlinama

*prepreden* – lukav

*guja* – zmija

*podozriv* – sumnjičav, nepovjerljiv

*fenjer* – petrolejska svjetiljka

*cilindar* – vrsta šešira

*ofucan* – istrošen, otrcan

*zazirući* – ustručavajući

*djenem* – stavim